《归里》
清代·陈德正

七岁窜遐荒，玉门幸生入。久霾沙碛场，形骸空骨立。

到门人不识，亲戚尽垂泣。相对疑梦中，无语声鸣唈。

惊魂滞天外，恍惚招未集。久客乍还家，反觉非所习。

触物增感端，百忧纷相袭。往事何足陈，伤心悔无及。

作者简介：陈德正，字醇叔，号葛城，安州人。雍正庚戌进士，授吏部主事，历官陕西按察使。有《葛城诗稿》。